قوزیی کره 1000 کیلومتر فاصله ده‌کی هدفی اوغورلا ووران هیپرسس راکتینی سیناق‌دان کئچیریب.
قوزیی کره مرکزی خبر آژانسی‌نین (KCNA) خبرینه گؤره، ژانویه‌نین 11-ده سحر ساعات‌لاریندا اؤلکه‌ده حیاتا کئچیریلن هیپرسس راکت سیناغی اوغورلا حیاتا کئچیریلیب.
قوزیی کره لیدئری کیم جونگ اون‌ون ایزله‌دیگی سیناقدا 1000 کیلومتر فاصله‌ده‌کی سولاردا هدفی اوغورلا ووران هیپرسونیک راکتی تست ائدیلیب.
سیناق، اینکیشاف ائتدیریلمیش هیپرسس سلاح سیستمی‌نین تکنیکی دئتال‌لاری‌نین یئکون یوخلانیلماسی مقصدی داشیییردی.
دیگر طرف‌دن، ژاپونیانین "کیودو" آژانسی " KCNA"-نین قوزیی کره لیدئری کیم جونگ اون ون 2020-جی ایلین مارسیندان بری ایلک راکت سیناغینی ایزله‌دیگینی آچیقلادیغینی قئید ائدیب.
ژاپونیا و گونئی کره ژانویه‌نین 11-ده قوزیی کره-نین "بالیستیک اولما احتیمالی یوکسک اولان راکتی سیناق‌دان کئچیردیک‌لرینی" اعلان ائدیب‌لر.
ایکی اؤلکه راکتین هاوادا سس‌دن 10 دفعه داها سرعت‌لی حرکت ائتدیگینی بیلدیریب.
قوزیی کره ژانویه‌نین 5-ده "هیپرسس راکتینی اوغورلا سیناق‌دان کئچیردیگینی" آچیقلاییب.
